Aðbúnaður og vöxtur nautgripa til kjötframleiðslu
Nautakjötsframleiðsla á Íslandi er að mestu hliðarbúgrein þar sem nýttir eru gripir, íslensk naut aðallega, sem ekki nýtast í mjólkurframleiðslu. Ávallt er reynt að hámarka arðsemi hvers grips, en til þess þarf hver gripur að ná sem mestri framlegð sem næst með því að hámarka vaxtarhraðann. Áhrifaþættir á vaxtarhraða gripa er fyrst og fremst aldur gripa við slátrun en einnig góð fóðurnýting gripa, góður fóðurstyrkur og aðbúnaður. Í þessu verkefni var rannsakaður vaxtarhraði og aðbúnaður ungnauta hjá bændum. Þetta var gert með því að skoða sláturgögn 1.404 ungneyta sem slátrað var árið 2007 frá 141 framleiðanda, og með því að gera aðbúnaðarúttekt hjá 1.157 ungneytum á 22 kjötframleiðslubúum haustið 2008.
Networked Digital Library of Theses and Dissertations